সইফ আলি খানের চেয়ে অর্জুন কপূর এগিয়ে। আর এটা বলছেন করিনা কপূর। কিন্তু কোন বিষয়ে? করিনার বক্তব্য, ‘‘সইফ মোটেও ভাল রান্না করতে পারে না। অর্জুন তার চেয়ে ঢের ভাল রান্না করে। ভাবছি, ওকে বলব সইফকে একটু শিখিয়ে দিতে!’’ আর বালকির ‘কি অ্যান্ড কা’ ছবির ট্রেলার মুক্তি পেয়েছে। ছবিতে ‘হাউসওয়াইফ’এর চরিত্রে অর্জুন। এতেই নাকি ছবির আসল মজা লুকিয়ে, দাবি নির্মাতাদের। ছবিতে অর্জুনকে দেখা যাবে সংসারের কাজ সামলাতে, রান্না করতে। আর এই সব কাজ নাকি অর্জুন ভালই পারেন, সার্টিফিকেট দিচ্ছেন স্বয়ং করিনা। সেটা করতে গিয়ে কিন্তু সইফকেও খানিক ঠুকে দিলেন বেগম!